open-index/open-wikipedia-markdown huggingface dataset:
VP9

**VP9** on Googlen kehittämä avoin ja lisenssimaksuton videonpakkausformaatti, jota käytetään digitaalisen videon tiivistämiseen ja purkamiseen.

VP9 on VP8:n seuraaja ja kilpailee MPEGin HEVC-formaatin kanssa. HEVC:istä poiketen tuki VP9-videolle on yleinen ominaisuus verkkoselaimissa: maaliskuussa 2017 VP9-videon ja Opus-äänenpakkauksen yhdistelmä WebM-tiedostomuotoon käärittynä oli tuettu ominaisuus 77 %:ssa käytössä olevista verkkoselaimista. Suosituimmista verkkoselaimista vain kahdesta, Internet Explorerista ja Safarista, puuttuu tuki VP9:lle. Android-käyttöjärjestelmä on tukenut VP9:ää versiosta 4.4 lähtien, vaikkakin laitteistokiihdytyksen saatavuus vaihtelee.

Jotkin pakkausformaatin osat käyttävät Googlen omistamien patenttien alaisia tekniikoita. Yhtiö antaa kenen tahansa käyttää sen omistamia VP9:ään liittyviä patentteja sillä ehdolla etteivät niiden käyttäjät haasta muita VP9:n käyttäjiä oikeuteen patenttirikkomuksista.

## Historia
VP9 on kehitetty 2011-2013 ja se pohjautuu VP8-formaattiin.

## Tekniset yksityiskohdat
VP9 ei ole ns. säiliömuoto, eli valmis datapaketti ei sisällä ääntä, erikielisiä tekstitysraitoja, väliotsikoita ("Chapters") tai juuri muuta kuin pakatun videon. Tästä syystä sillä ei ole omaa tiedostopäätettä; se ei ole itsenäinen elokuvatiedosto vaan pelkästään osa siitä eli videonpakkaus. Pakkaus on häviöllinen kuten videopakkaukset yleensäkin, eli sitä ei voi käyttää datan pakkaamiseen. VP9-pakattua videota levitetään pääsääntöisesti WebM-säiliömuodossa, ja äänenpakkaus WebM:ssä on Vorbis. Säiliömuodoista käytetään myös termiä "kääre".

VP9 tekee paljon parannuksia edeltäjäänsä VP8:aan. VP9 tukee 32×32 pikselin kokoisten superblokkien käyttöä, ja kehittäjien aikeena on lisätä tuki 64x64 pikselin superblokkeja varten. Nelipuu-koodausformaattia käytetään superblokkien koodauksessa.

VP9-pakettia voisi pitää kasana peräkkäisiä kuvia, missä jokaisella kuvalla on yksiselitteinen ja tarkka järjestysnumero sekä aikaleima, mutta muodot ja värit ovat likiarvoja halutun verran. Mitä pienemmäksi paketti halutaan, sitä epätarkempi on kuvajono. Aikaleimat ovat välttämättömiä, että äänet ja tekstit saadaan tahdistettua videoon ja sisältö näytettyä samalla nopeudella kuin kuvaushetkellä.

Standardiversio tukee seuraavia väriavaruuksia: Rec. 601, Rec. 709, SMPTE-170, SMPTE-240 ja sRGB.

## Profiilit
Standardiversio on määrittänyt kaksi profiilia: profiili 0 ja profiili 1. Jälkimmäinen on valinnainen, ja se tukee valon ja värin pakkaussuhteita (engl. chroma subsampling) 4:2:2 ja 4:4:4, alfakanavaa ja syvyyskanavaa. Kehitteillä on profiili, jonka syvyyskanava päästää läpi 10 bittiä aiemman kahdeksan sijaan. Tällä voi olla merkitystä normaalikontrastin kuvissa, esim. kun pitää erottaa maastopukuinen sotilas maastosta, tai tumma kohde varjosta.

## Kilpailevat videopakkausalgoritmit
* H.264 – Yleinen ja tehokas ISO-standardi, maksullinen
* HEVC – H.264:n seuraaja, toiselta nimeltään H.265
* VC-1 – Microsoftin kehittämä videopakkaus

## Lähteet
Walking on Sunshine (soundtrack)

**Walking on Sunshine: Original Motion Picture Soundtrack** on brittiläisen *[[Walking on Sunshine (elokuva)|Walking on Sunshine]]* -musikaalielokuvan soundtrack, joka julkaistiin 23. kesäkuuta 2014. Elokuvassa esitetään 1980-luvun  hittikappaleita, kuten Madonnan ”Holiday”, Cyndi Lauperin ”Girls Just Want to Have Fun” ja Wham!-yhtyeen ”Wake Me Up Before You Go-Go”.

Soundtrackin musiikkiohjaajana toimi Anna Dudley, joka on tehnyt musiikkia useisiin elokuviin, kuten Oscarilla palkittuun *[[Housut pois!]]* -komediaan. Kappaleita esittävät kaikki elokuvan päänäyttelijät. 

## Kappaleet

## Lähteet

## Aiheesta muualla
* Walking on Sunshine Internet Movie Databasessa (IMDb.com)
* Elokuvan virallinen traileri Youtubessa
Bradd Shore

**Bradd Shore** on yhdysvaltalainen antropologi. Hän valmistui antropologian tohtoriksi 1977 Chicagon yliopistossa. 

Hänen erikoistalueensa ovat symbolinen ja psykologinen antropologia. Lisäksi hän tutkimuksessaan kiinnostunut rituaaleista. Hänen tutkimusalueensa ovat Yhdysvallat, Polynesia ja Oseania.

## Julkaistuja kirjoja
* 1998 *How Culture Means (The Heinz Werner Lectures)*
* 1996 *[[Culture in Mind: Cognition, Culture and the Problem of Meaning]]*
* 1982 *Sala'ilua: A Samoan Mystery*
* 1977 *Idea and Action in World Cultures*
* 1973 *Samoan Language Lessons*

## Lähteet

## Aiheesta muualla
*
Cherry Grove, Fire Island: Sixty Years in America’s First Gay and Lesbian Town

**Cherry Grove, Fire Island** on kulttuuriantropologi Esther Newtonin teos, joka on ilmestynyt vuonna 1993. Kirja käsittelee New Yorkin lähellä sijaitsevan Cherry Grove -saaristokylän homo- ja lesboväestöä kuudenkymmenen vuoden ajalta aina 1920-luvulta 1980-luvun lopulle saakka. Cherry Groven väestörakenteesta suurin osa kuuluu seksuaalivähemmistöihin.

## Sisältö
Newton käy teoksessaan läpi Cherry Groven kulttuuria, väestöä ja tapahtumia 1920-luvulta lähtien. Newton kuvailee saaristokylän kulttuuria muun muassa yhteisöllisyyden, konfliktien ja kulttuurin muuttumisen näkökulmista. Cherry Grovella seksuaalivähemmistöihin kuuluvat henkilöt kykenivät ilmaisemaan seksuaalista suuntautumistaan avoimesti, toisin kuin muualla Amerikassa. Kirjan toistuvia teemoja ovat yhteisöllisyyden korostamisen lisäksi homojen ja lesbojen, maanomistajien ja vuokralaisten, homoseksuaalien ja heteroseksuaalien sekä eri etnisiin ryhmiin kuuluvien ihmisten välisiin sosiaalisiin suhteisiin liittyvät ongelmat. Teos käsittelee myös muun muassa seksiä, kaupallisuutta, juhlimista sekä henkilökohtaisen ja sosiaalisen identiteetin syntyä.

## Etnografia
Newton on asunut Cherry Grovella kumppaninsa kanssa. Hän haastatteli tutkimusta tehdessään 46 henkilöä ja osallistui Cherry Groven toimintaan saaristokylän täysivaltaisena jäsenenä. Newtonin tavoitteena oli kertoa Cherry Grovesta ihmisten siitä kertomien tarinoiden eli narratiivien kautta sekä peilata alueen tapahtumia laajempaan homouden historiaan Amerikassa.

## Postmodernistinen ja feministinen ote
Newtonin teoksen luonne on toisinaan jopa kaunokirjallinen, ja postmodernistiseen tapaan hänen teoreettinen otteensa on relativistinen. Hän välttää analysoimasta kulttuuria minkään aiemman antropologisen teorian mukaisesti ja keskittyy tuomaan esille tutkittavien ihmisten mielipiteet. Kirja noudattelee myös feministisen antropologian periaatteita, koska Newton tuo esille saaristokylän homoyhteisön lisäksi sen lesboyhteisön elämää ja naisten näkökulmaa. Newton on ollut aikanaan seksuaalivähemmistöjen tutkimuksen pioneeri ja hänen kirjansa on ollut ensimmäisiä amerikkalaista homo- ja lesbokulttuuria käsitteleviä teoksia. Newton ennusti kirjan ilmestymisen aikoihin, että homoudesta tulee vielä jonakin päivänä normaali osa amerikkalaista kulttuuria.

## Lähteet
*Newton, Esther, *Cherry Grove Fire Island: Sixty Years in America's First Gay and Lesbian Town*, Beacon Press, Boston, Massachusetts, 1993.
Lars Stindl

**Lars Stindl** (s. 26. elokuuta 1988 Waghäusel, Saksa) on saksalainen jalkapalloilija, joka vuosina 2015–2023 edusti Bundesliigassa pelaavaa Borussia Mönchengladbachia ja oli joukkueen kapteeni kaudesta 2016–2017 alkaen. Stindl siirtyi Hannoveriin heinäkuussa 2010 Karlsruhesta, jota hän oli edustanut aluksi juniorijoukkueissa vuodesta 2000 lähtien ja jossa hän pelasi 2. Bundesliigassa viimeisen kautensa 2023–2024. Stindl on pelipaikaltaan keskikenttäpelaaja. Hänen pituutensa on 181 senttimetriä.

Stindl pelasi Bundesliigassa ensimmäisen kerran maaliskuussa 2008. Sen jälkeen hän pelasi pääsarjassa lukuun ottamatta kautta 2009–2010, kun Karlsruhe oli pudonnut 2. Bundesliigaan, ja uransa viimeistä kautta. Kauden 2020–2021 loppuun mennessä hän on pelannut Bundesliigassa 321 ottelua ja tehnyt niissä 73 maalia. Mestarien liigassa hän on pelannut 19 ottelua ja tehnyt niissä seitsemän maalia kausina 2015–2016, 2016–2017 ja 2020–2021.

Stindl on edustanut Saksaa ikäkausimaajoukkueissa sekä 11 A-maaottelussa, joissa hän on tehnyt neljä maalia. Hän kuului Maanosaliittojen cupin 2017 voittaneeseen joukkueeseen ja teki turnauksen neljässä ottelussaan kolme maalia. Hän on pelannut maajoukkueessa viimeksi maaliskuussa 2018.

## Lähteet
* http://www.bundesliga.com/en/liga/clubs/hannover-96/spieler.php?player=35282

### Viitteet
Operaatio Paula

**Operaatio Paula** () oli toisessa maailmansodassa Saksan ilmavoimien yritys tuhota jäljelläolevat Ranskan ilmavoimien lentokoneet varmistaakseen Ranskan tappion. Britit olivat jo evakuoineet joukkonsa Dunkerquesta 3. kesäkuuta 1940 mennessä, Belgia ja Alankomaat olivat jo antautuneet ja Ranskan armeija oli suurimmaksi osaksi tuhottu. Operaatioon, osallistuneet yhteensä 1&nbsp;100 lentokonetta Saksan 2. ja 3. ilma-armeijasta nousivat ilmaan 3. kesäkuuta tavoitteenaan täydellinen ilmaherruus Ranskan yllä. Britit olivat kuitenkin ehtineet varoittaa hyökkäyksestä ja siksi operaation päätavoite epäonnistui tuhojen jäätyä vähäisiksi. Epäonnistuminen ei kuitenkaan estänyt Ranskan kukistumista ja Ranska antautui 25. kesäkuuta 1940.
Mamma Mia! (soundtrack)

**Mamma Mia! The Movie Soundtrack** on vuonna 2008 ilmestyneen elokuvan *[[Mamma Mia! (elokuva)|Mamma Mia!]]* soundtrack-albumi, joka sisältää elokuvan musiikin. Musiikki koostuu ruotsalaisen pop-yhtyeen Abban kappaleista elokuvan näyttelijöiden laulamana.

## Kappaleet
Soundtrack-albumi ei sisällä kaikkia elokuvassa esitettyjä kappaleita.
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Listasijoituksia

## Lähteet
Vlatko Ilievski

**Vlatko Ilievski** (2. heinäkuuta 1985 – 6. heinäkuuta 2018) oli pohjoismakedonialainen laulaja ja näyttelijä. Hän edusti maataan vuoden 2011 Euroviisuissa kappaleella ”Rusinka”. Ilievski oli oman semifinaalinsa 16:s 36 pisteellä ja näin ollen karsiutui finaalista. Rusinka tarkoittaa venäläistä tyttöä. Ilievski kuului ennen soolouraansa yhtyeeseen nimeltä Morality.

Ilievski kuoli 33-vuotiaana. Hänet löydettiin kuolleena autostaan, ja kuolinsyyksi todettiin myöhemmin huumeet, muun muassa kokaiini.

## Lähteet
* Eurovision Song Contest 2011, 56th edition, Semi-final 2, Diggiloo

### Viitteet
Intian parlamenttivaalit 2014

**Intian parlamenttivaalit 2014** olivat maailman suurimmat vaalit, joissa oli 815 miljoonaa äänioikeutettua. Ne kestivät viisi viikkoa 7. huhtikuuta - 12. toukokuuta 2014.

Vaaleissa valittiin Intian parlamentin alahuoneen eli Lok Sabhan 543 jäsentä, joiden lisäksi kaksi paikkaa on varattu presidentin nimittämille kahdelle anglointialaiselle.

Ylivoimainen voittaja oli Intian kansanpuolue (Bharatiya Janata Party, BJP), joka sai 282 paikkaa.

Vaalien jälkeen Intian parlamenttiin nousi 62 naista, mikä oli suurin naisten osuus siihen mennessä. Islaminuskoisten parlamentaarikkojen määrä laski alhaisimmaksi sitten vuoden 1952 parlamenttivaalien jälkeen jääden 23:een edustajaan.

Alla olevan taulukon tulostiedot perustuvat Intian vaalikomission tietoihin.

## Lähteet
Shane Lowry

**Shane Thomas Lowry** (s. 12. kesäkuuta 1989 Perth, Länsi-Australia) on irlantilais-australialainen jalkapalloilija. Pelipaikaltaan hän on puolustaja, ja kauden 2013–2014 jälkeen hän on ollut vailla seuraa oleva vapaa pelaaja hänen sopimuksensa päätyttyä Millwallin kanssa.

## Seurajoukkueura
Lowry aloitti jalkapallon pelaamisen australialaisessa ECU Joondalupissa. Perheen muutettua Irlantiin hän liittyi Aston Villan juniorijoukkueen miehistöön ja pelasi seuran riveissä myös aikuisuransa ensimmäiset vuodet. Aston Villassa hän ei saanut peliaikaa liigassa, mutta oli mukana joukkueen kansainvälisissä otteluissa tehden niissä myös debyyttinsä aikuisten tasolla. Aston Villasta Lowry lainattiin hänen siellä viettämieen vuosien aikana Plymouth Argyleen (13 ottelua), Leeds Unitediin (11 ottelua), Sheffield Unitediin (17 ottelua) sekä Milwalliin (lainajakson aikana 9 ottelua). Millwallissa pelattujen ottelujen jälkeen Lowry solmi seuran kanssa 2,5-vuotisen sopimuksen. Sopimuskauden aikana hän pelasi Millwallissa 74 ottelua viimeistellen niissä kaksi maalia. Kauden 2013–2014 päätteeksi seura ilmoitti, ettei ole halukas jatkamaan Lowryn sopimusta vaan hän vapautuu vapaaksi pelaajaksi.

## Maajoukkueura
Lowry on pelannut kuusi ottelua Irlannin alle 17-vuotiaiden jalkapallomaajoukkueessa sekä kaksi ottelua Irlannin alle 21-vuotiaiden jalkapallomaajoukkueessa. Kaksoiskansalaisuuden ansiosta hän on kuitenkin päätynyt edustamaan aikuisten tasolla Australian maajoukkuetta, mikäli hänet maajoukkuetehtäviin kutsutaan.

## Lähteet
Lev!

**Lev!** on 170 metriä pitkä lasitaideteos, joka sijaitsee jalankulun ja pyöräilyn tunnelissa Uumajan keskustassa Järnvägstorgetin ja Hagan alueen välissä. Taideteoksen on luonut taiteilijaduo FA+ (Ingrid Falk ja Gustavo Aguerre), ja se valmistui 17. marraskuuta 2012 samaan aikaan Höstljus-festivaalin ja Uumajan keskusrautatieaseman uudelleenavaamisen yhteydessä. Se on yksi Euroopan suurimmista lasitaideteoksista noin 700 neliömetrin pinta-alallaan.

## Taustaa

Uumajan kunta tilasi työn yhteistyössä Liikenneviraston kanssa uudistetun päärautatieaseman avajaisiin, mutta aloitteen teki Sara Lidman -yhdistys Drottninggatanilla, Tukholmassa sijaitsevan Strindbergscitat-taideteoksen innoittamana, ja ehdotti kunnalle tehtäväksi jotain vastaavaa Uumajaan. Kaupungin taidevastaava Lars Sahlin vei asian eteenpäin FA+:lle sekä Tukholman Strindbergscitatin tehneille taiteilijoille, jotka kertoivat voivansa tehdä sen. Tavattuaan uutta rautatieasemaa suunnitelleen White arkitekter -yrityksen kanssa, he päättivät laajentaa taideteosta koko tunnelin ympäristöön – joka toimii myös kävelytienä asemalaiturien välillä  – tarjoten turvallisemman ja miellyttävämmän ympäristön.

## Rakentaminen
*Lev!*-teos kehystää jalankulun ja pyöräilyn tunnelia 170 metrin pituisella lasiseinällä, jonka kokonaispinta-ala on 700 neliömetriä, mikä tekee siitä yhden Euroopan suurimmista lasitaideteoksista. Seinä muodostuu 186 kaksinkertaisesta ikkunasta, joista jokaisella on kuvauskohde (monet Sara Lidmanin kotiseudulta Missenträskistä), tai lainaus yhdestä hänen teoksestaan. Lainauksia on ehdottanut julkinen yleisö, ja sen jälkeen taiteilijaduo FA+ ja Sara Lidman -yhdistys ovat valinneet noin 30 lainausta mukaan työhön.

Seinä on valaistu "takaapäin" ja se on äänivarusteltu 16 kanavalla, joista neljä ovat "interaktiivisia" – tietystä seinän pisteestä painamalla kuuluu erilaisia ääniä: Sara Lidman lukee runon, Sara Lidman puhuu Vietnamista, Etelä-Afrikasta ja niin edelleen. Muita lainauksia on laitettu pyörätien asfaltille.

### Teoksen nimi
Nimi *Lev!* tulee sanasta, jonka Sara Lidman usein kirjoitti, kun hän allekirjoitti kirjoja. Käsiala näkyy suurikokoisena kiillotetulla metallilevyllä tunnelin pohjoispuolella. Sama käsiala toistuu alhaalla valaistulla penkillä, joka on asemarakennuksen vieressä.

## Arvostelu

Päivä ennen uuden Uumajan keskusrautatieaseman jalankulun ja pyöräilyn tunnelin avajaisia yksi noin 30 Sara Lidman -lainauksista teipattiin yli Uumajan kunnahallituksen jäsenen, Hans Lindbergin pyynnöstä. Lainauksessa luki: "Kirjoita jotain seinälle, jotta muut voivat tietää, miten voit". Se piilotettiin, ettei tulisi väärinkäsityksiä sen tarkoituksessa. Teippaus otettiin kuitenkin pois ennen avajaisia.

## Lähteet
Henricus Martini Kemner

**Henricus Martini Kemner** (k. 1638) oli suomalainen pappi ja runoilija.

Viipurista kotoisin ollut Kemner toimi Tarton suomalaisen seurakunnan pastorina vuodesta 1630 alkaen ja hän oli myös sotilaspappina Inkerissä, Liivinmaalla ja Virossa.

Runojen ohella Kemner laati 1619 myös ikuisen kalenterin tapaan toimineen kalenterinkäyttöoppaan (*Tabulae XII*).

## Teoksia
* *Oratio evcharistica, : de artivm liberalivm praestantia, et gratitudine benefactoribus et praeceptoribus exhibenda, concinnata [et] declamata ab Henrico M. Chemnero Wiburgo-Carelio. In confessu suorum condiscipulorum, cm clarissimus & doctissimus vir d. Johannes Messenivs nobilissimum sui gymnasij sexennio frequentati occluderet sacrarium Holmiae, VII. calen. jul. anno partus salutiferi M DC XIV*. Stocholmiae ex molybdographia Christopheri Reusneri regij typographi, anno 1614
* *Parentalia, in obitum ... dn. Johannis, : principis Sueciae, ... ducisq[ue]; Ostrogothiae illustrissimi; senatoris, ... dn. Suantonis Stvre, comitis de Stegeholm [et] Westerwijck, ... ex hac mundi ... improbitate, ... in arcem aetheream commigrantis, ... feria IV. paschatos, in III. aprilis incidentem, anno ... M.DC.XVI. ... cujus exuvias ... in cryptam Avi & Patruorum suorum anno illo fatali XVII. calend. Octobris, ... recondidêre, ... a cliente pi defuncti comitis Heinrico Martini Wiburgo-Carelio, ... Ubsaliae instituta*. Excudebat Holmiae : Chr. Reusnerus, anno 1616
* *Tabulae XII. : cum duabus sphaericis figuris. Ad cyclvm solarem: literam dominicalem: aureum numerum: mensium quorumlibet certum numerum & ordinem: diesq[ue] festos, secundum quatuor articulos digitorum, inquirendos, plurimum tyronibus aera in musarum castris merentibus, conducentes. Ubi quoq[ue] ratio scribendi seu res gestas per calendas, nonas & idus, juxta veterem consuetudinem, notandi, evidentr demonstratur. ab Heinrico Martini Wiburgo-Carelio*. Holmiae : praelo Reusneriano, anno 1619 (teoksen digitoitu versio löytyy Helsingin yliopiston almanakkatoimiston sivulta [Tabulae XII, Henricus Martini Kemner, 1619])
* *Concio threnodica, thet är : en klagho-predican, vthöffuer then gudfrüchtighe, stoormechtighe och seghersälle hieltens och herrens, herr Gustavi Adolphi medh Gudz nädhe, [sic] Sweriges, Göthes, och Wendes konnungs, [sic] stoorfürstes til Finland, hertiges vthi Esthland och Carelen, herres vthi Ingermanneland, etc. alles wåras nådigste herras och konungs, oförmodheliga dödh, som vnder Lutzn [sic] i Tyskland, vthi en blodigh slachtning till dödz skütten bleff; anno partus salutiferi, ReX SVeonVM CoesVs! satIs est. LaVs beLLICa VIVIt: VIrtVte Is VICIt: totVs IaCet orbIs VbIVIs! Hållen vthaff Heinrico Martini Kemner, praesidii Dorpatensis pastore*. Tryckt Dorpati Livonúm aff Jacobo Pistorio, anno 1634

## Lähteet
* Kemnerin elämäkertaesittely Kansallisbiografiassa
* A. R. Cederberg : Suomalainen aines Baltian kirkon ja koulun palveluksessa vuoden 1561:n jälkeen, Suomen Sukututkimusseuran Vuosikirja 21 (1937-1939), s. 110-145
Viikossa aikuiseksi

**Viikossa aikuiseksi** on suomalainen Johanna Vuoksenmaa ohjaama ja käsikirjoittama komediaelokuva, joka sai ensi-iltansa 23. tammikuuta 2015. Elokuva kertoo kymmenen erilaisen persoonan ja yhden kissan viikosta aikuistumisleirillä.

## Rooleissa

## Vastaanotto
### Katsojamäärät
Elokuva oli ensi-iltaviikonloppunaan (23.–25.1.2015) Suomen katsotuin elokuva 25&nbsp;771 katsojallaan. Se oli katsotuin myös toisella esitysviikollaan. Helmikuussa elokuva ylitti 100&nbsp;000 katsojan rajan.

### Arvostelut
*[[Episodi (lehti)|Episodi]]*-lehden Jussi Huhtala antoi elokuvalle kolme tähteä. Hänen mukaansa sen tarina etenee sujuvasti ja näyttelijäsuoritukset ovat luontevia, mutta komediaksi elokuva ei ole kovin hauska.

*[[Helsingin Sanomat|Helsingin Sanomien]]* kriitikko Pertti Avola antoi elokuvalle kaksi tähteä ja kuvasi sitä ”helposti unohdettavaksi käyttökomediaksi”, jossa on välillä liikaa puskafarssin aineksia ja joitakin epäuskottavia hahmoja. Myös *[[Ilta-Sanomat|Ilta-Sanomien]]* Taneli Topelius antoi elokuvalle kaksi tähteä.

*[[Iltalehti|Iltalehden]]* Tuomas Riskala luonnehti elokuvaa ”epäkiinnostavaksi ja huonolta sketsikoosteelta vaikuttavaksi suomalaiskomediaksi” ja antoi elokuvalle yhden tähden. Samoin elokuvaa arvioi *[[Hufvudstadsbladet]]in* Krister Uggedahl, jonka mukaan elokuva maistuu ”puskakomedialta ja halvalta kesäteatterilta”.

## TV-esitykset

## Lähteet

## Aiheesta muualla
* Elokuvan Facebook-sivut
*
Oksipertiini

**Oksipertiini** on neurolepti eli antipsykoottinen lääke. Oksipertiini on fenyylipiperatsiinin indolyylijohdos. Tämä lääkeaine oli myynnissä reseptilääkkeenä Suomessa ainakin 1970-luvulla. Sterling-Winthrop, sittemmin Sanofi-Winthrop valmisti ja myi oksipertiiniä nimellä *Opertil*.

Valmistetta oli tarjolla kahta eri lääkemuotoa ja vahvuutta. 40 mg vahvuinen tabletti oli skitsofrenian ja psykoosien vastainen lääke. 10 mg vahvuinen kapseli oli ahdistukseen ja neuroosien hoitoon tarkoitettu valmiste. Psykoosien ja skitsofrenian hoidossa, oli hoitoalueen annostelu 60-160 mg/vrk. Ahdistuneisuushäiriöissä ja angstneuroosien, joita myöskin tuskaneurooseina kutsuttiin tuolloin eli yleistyneen tuskaisuuden hoidossa: hoitoalueen annostelu liikkui välillä 10-60 mg/vrk.

Pharmaca Fennica 1976 mainitsee lääkkeen sivuvaikutukset vähäisinä, mutta klassillisille 1. polven neuroleptiaineille tyypillisinä. Siihen kuuluvat psykomotorinen hyperaktiivisuus eli pakkoliikkeet (kuten akatisia, tasikinesia) sekä ekstrapydimidaalisen hermojärjestelmän aiheuttamat, niin kutsutut EPS- oireet. Lääke ilmeisesti kehiteltiin tähdäten, tietyn ryhmän hermosolujen reseptorisalpauksen saamista varten, vailla vastaavia voimakkaita sivuvaikutuksia: kuten parkinsonismin tyylisiä sivuoireita.

Sittemmin tämä lääke on poistettu aktiivikäytöstä Suomessa. Sen ovat korvanneet niin kutsutut toisen polven neuroleptit. Oksipertiinillä ei ollut esimerkiksi perisiatsiiniin, pimotsidiin taikka pipotiatsiiniin verrattavaa erityisindikaatiota, eli tarkennettua käyttöaluetta johon soveltuisi erityisen hyvin.

## Farmakologia
### Farmakodynamiikka
Lääkkeellä on voimakas affiniteetti serotoniini 5-HT2- ja dopamiini D2 -reseptoreihin (Ki = 8,6 nM ja 30 nM). Se antagonisoi tryptamiinin, serotoniinireseptoriagonistin, ja apomorfiinin, dopamiinireseptoriagonistin, käyttäytymisvaikutuksia eläimillä. Kuten reserpiini ja tetrabenatsiini, oksipertiini kuluttaa katekoliamiineja, mutta ei juurikaan serotoniinia, mikä saattaa osaltaan vaikuttaa sen antipsykoottiseen tehoon.

## Lähteet
* Lääketeollisuusyhdistys ry. ja Lääketuojat ry.: *Lääkevalmisteet - Pharmaca Fennica 1976*. Oy Länsi-Suomi, Rauma, 1976. s. 1076
### Viitteet
Harri Suvanto

**Harri Suvanto** (s. 30. marraskuuta 1970 Kodisjoki) on suomalainen entinen jääkiekkoilija, pelipaikaltaan oikea laitahyökkääjä. Hän pelasi urallaan SM-liigassa yhteensä 460 runkosarjaottelua tehopistein 86+93=179 ja keräten 219 jäähyminuuttia, 49 playoff-ottelua tehopistein 7+10=17 ja keräten 20 jäähyminuuttia sekä neljä liigakarsintaottelua tehden kaksi syöttöpistettä ja keräten 16 jäähyminuuttia. Suvanto pelasi urallaan ulkomailla Ruotsissa, Slovakiassa, Puolassa, Ranskassa ja Saksassa.

## Ura
### Seuraura
Suvanto on Rauman Lukon kasvatti. Hän voitti C-nuorten SM-hopeaa vuonna 1986. Suvanto nousi Lukon SM-liigajoukkueeseen 17-vuotiaana kaudella 1988–1989, jolloin hän teki 38 runkosarjaottelussa tehot 10+1=11. Kaudella 1991–1992 Suvanto jakoi 16 osumallaan joukkueen sisäisen maalipörssin kolmannen sijan Timo Saarikosken ja Jari Torkin kanssa. Kauden 1993–1994 päätteeksi hän voitti SM-pronssia. Kesken seitsemännen SM-liigakautensa 1994–1995 Suvanto siirtyi Lukosta Turun Palloseuraan. Hän teki 8. huhtikuuta 1995 viidennessä finaalissa vieraissa Jokereita vastaan TPS:n 1-5-voittoon päättyneen ottelun ratkaisumaalin, joka ratkaisi joukkueelle myös Suomenmestaruuden.

Kaudella 1995–1996 Suvanto teki SM-liigan yhden kauden piste-ennätyksensä tehoilla 12+19=31. Hän voitti kauden päätteeksi SM-hopeaa, kuten myös seuraavan kauden 1996–1997 päätteeksi. Suvanto voitti kauden aikana TPS:ssä myös EHL:n mestaruuden. Hän voitti saman vuoden syyskuussa European Super Cupin, mutta Suvanto siirtyi kesken kauden 1997–1998 Ruotsiin ja Elitserien-joukkue Malmö Redhawksin riveihin. Kaksi seuraavaa kautta hän vietti taas kasvattajaseurassaan Lukossa.

Suvanto aloitti kauden 2000–2001 Slovakian Extraligan HKm Zvolenissa, jossa hän pelasi lopulta vain kaksi ottelua. Suvanto pelasi loppukauden Puolan pääsarjajoukkue Podhale Nowy Targin riveissä. Kaksi seuraavaa kautta hän pelasi Ranskassa; kauden 2001–2002 Brûleurs de Loups de Grenoblen ja kauden 2002–2003 Ducs d'Angersin joukkueessa. Pelaajauransa viimeisellä kaudellaan 2003–2004 Suvanto pelasi Saksan kolmanneksi korkeimmalla sarjatasolla Oberligan ERC Haßfurtissa.

### Maajoukkueura
Suvanto pelasi alle 20-vuotiaiden MM-kilpailuissa vuonna 1990.

## Tilastot

## Lähteet
*
*

### Viitteet
Ammattiarmeija

**Ammattiarmeija** tarkoittaa armeijaa, jonka sotilaat ovat palkattuja ammattisotilaita. Maissa, joissa on ammattiarmeija, ei ole käytössä asevelvollisuutta. 

Ammattiarmeija on eri asia kuin yksityisten intressien vuoksi korvausta vastaan taisteleva palkka-armeija.

## Historia
Länsi-Euroopan ensimmäinen pysyvä ammattiarmeija taisteli Ranskan kuningas Ludwig XI:n alaisena 1460-luvulla. Sen vahvuus oli 15 816 miestä, ja sen kustannuksista huolehtivat erityiset rahastonhoitajat*.*

## Katso myös
*Asevoimat

## Lähteet
Lauri Tanskanen

**Lauri Tanskanen** on suomalainen näyttelijä. Hän valmistui Nätystä näyttelijäksi vuonna 2009. Tanskanen on myös vuonna 2006 perustetun Tyyne Raunio -yhtyeen laulaja.

Tanskanen on naimisissa näyttelijä Henna Tanskasen kanssa.

Tanskasella diagnosoitiin vuonna 2016 syöpä, kesken Sisarukset-elokuvan kuvausten, jotka kestivät yhteensä seitsemän vuotta.

## Filmografia
### Elokuvat

### Lyhytelokuvat

### Televisiosarjat

## Lähteet

## Aiheesta muualla
* 
*
Yövieraat (teatteriryhmä)

Teatteriryhmä **Yövieraat **on kokeellista teatteria vuosina 1988–2001 toteuttanut ryhmä, jonka keskeisenä henkilönä oli ohjaaja Juha Hurme. Yövieraiden ensiesitys vuonna 1988 oli Peter Weissin *[[Yövieraat (näytelmä)|Yövieraat]]*. Esitys muuttui illasta toiseen. Myös ryhmän enimmäkseen miespuolinen jäsenistö ("jätkäporukka") vaihteli, ja esityksiin kutsuttiin tekijöitä eri tahoilta. Maineikkain esitys oli Hannu Waaralan ja Hurmeen dramatisoima August Strindbergin *[[Hullun puolustuspuhe]]* vuonna 1990. 

## Lähteet

## Aiheesta muualla
*
Woppaa

"**Woppaa**" on rap-artisti Mikael Gabrielin kappale hänen vuonna 2015 julkaistulta neljänneltä studioalbumiltaan. Universal Music julkaisi kappaleen albumin ensimmäisenä singlenä 16. toukokuuta 2014. Kappaleella vierailee kongolaistaustainen Kevin Tandu.

Joonas Kenttämiehen ohjaama kappaleen musiikkivideo julkaistiin videopalvelu YouTubessa singlen julkaisupäivänä. Videolla artisti on järjestänyt kotibileet.

Kappale on noussut parhaimmillaan latauslistan 11:nneksi ja singlelistan seitsemänneksi. Se on ollut myös 51:nneksi soitetuin radiokappale.

Rap-artistit Aito Mäkki ja Adi L Hasla ovat tehneet kappaleesta oman versionsa, joka julkaistiin musiikkivideon kanssa kesäkuussa 2014.

## Kappaleet
;Digitaalinen EP
#
#
#
#

;Promosingle
#

## Listasijoitukset

## Lähteet
Karsinnat jääkiekon maailmanmestaruuskilpailuihin 1998

Jääkiekon maailmanmestaruuskilpailuihin 1998 karsittiin joukkueita marraskuussa 1997 Klagenfurtissa, Itävallassa. Vuoden 1997 MM-kisoista ei yhtään joukkuetta pudonnut suoraan vaan ainoastaan 12 joukkueen turnauksessa viimeiseksi jäänyt Norjan joukkue joutui karsimaan paikastaan B-sarjan kärkipään joukkueiden kanssa. Suoraan B-sarjasta nousivat Valko-Venäjä sarjan voittajana ja vuoden 1998 A-sarjan kisojen isäntäjoukkue, B-sarjassa kolmanneksi sijoittunut Sveitsi. Lisäksi C-sarjassa neljänneksi sijoittunut Japani kelpuutettiin A-sarjaan Kaukoidän kiintiöllä.

## Karsinnat

### Ottelut

### Nousijat ja putoajat

## Lähteet
* Qualifications pour le Mondial A 1998
Ticketmaster Suomi

**Ticketmaster Suomi Oy** (aiemmin *Lippupalvelu Oy*) on suomalainen tapahtumalippujen välitysyritys. Ticketmasterin välittämiä lippuja voi ostaa verkkokaupasta, ja Ticketmasterin lippukaupoista. Puhelimitse varatut liput voi noutaa lippukaupasta. Liput voi myös tulostaa itse tai saada postitse kotiinsa.

Suomen kolmen suurinta lipunvälittäjäyhtiötä ovat Ticketmaster, Lippupiste ja Tiketti. Kaikkien niiden lipunvälitystoiminnalle on yhteistä, että ne lisäävät varsinaisen lipun hintaan palvelumaksun ja veloittavat lisäksi lipun toimitusmaksun. Kuluttajan kannalta edullisin tapa on ostaa lippu verkkokaupasta ja tulostaa se itse.

## Yrityshistoria
Sotainvalidien Veljesliitto perusti Lippupalvelun vuonna 1945. Vuonna 1982 Sanoma Oy osti Lippupalvelun. Lippupalvelu otti 2.5.1983 käyttöön tietokonepohjaisen lipunmyyntijärjestelmän ensimmäisenä Suomessa. Lipunmyyntijärjestelmä oli Ticketmaster.  Loppuvuodesta 1990 Sanoma Oy myi Lippupalvelun Suomen Valtakunnan Urheiluliiton kolmelle jäsenliitolle ja yhdelle säätiölle . Vuonna 1995 Lippupalvelusta tuli Soneran tytäryhtiö. Vuonna 1999 Lippupalvelu osti Hartwall Areenan lipunmyyntiä varten perustetun Suomen Lippuluukun liiketoiminnan Helsinki Halli Oy:ltä ja Tiilimäki Rahoitus Oy:ltä. Samalla Sonera myi osan Lippupalvelun osakekannasta Tiilimäki Rahoitukselle ja Jokerit HC Oy:lle. Vuonna 2004 TeliaSonera myi Lippupalvelun yhdysvaltalaiselle Ticketmasterille, joka oli laajentanut toimintaansa jo muihin Pohjoismaihin. Vuonna 2009 tiedotettiin Ticketmasterin ja yhdysvaltalaisen konsertti- ja tapahtumajärjestäjän Live Nationin yhdistymisestä Live Nation Entertainmentiksi. Fuusio toteutui vuonna 2010. Vuoden 2016 alussa Lippupalvelun nimeksi tuli Ticketmaster Suomi.

## Lähteet

## Aiheesta muualla
* Ticketmaster Suomen kotisivut 
* Oy Lippupalvelu - Biljettjänst Ab (porssitieto.fi)
Jack Colback

**Jack Colback** (s. 24. lokakuuta 1989 Killingworth, Englanti) on englantilainen jalkapalloilija, pelipaikaltaan keskikenttäpelaaja. Colback liittyi kasvattajaseuransa Sunderlandin juniorijoukkueeseen vuonna 2000 ja debytoi edustusjoukkueessa vuonna 2008. 

Colback pelasi lainasopimuksilla Ipswich Townissa 50 Englannin Mestaruussarjan ottelua kausilla 2009–2011. Sunderlandissa hän pelasi vuosina 2009–2014 yhteensä 115 valioliigaottelua, joissa teki neljä maalia.

Colbackin sopimus Sunderlandin kanssa päättyi kauden 2013–2014 jälkeen. Useat seurat olivat kiinnostuneita Colbackista, mutta Sunderland ei suostunut siirtoon. Colbackin sopimus Sunderlandin kanssa päättyi ja Colback allekirjoitti 9. kesäkuuta 2014 sopimuksen Newcastle Unitedin kanssa. Erikoiseksi Colbackin siirron teki se, että pelaajasiirrot Sunderlandin ja Newcastlen välillä ovat harvinaisia. Edellinen pelaajasiirto Sunderlandin ja Newcastlen välillä tapahtui vuonna 1998, kun maalivahti Lionel Pérez siirtyi Newcastleen.

Colback teki ensiesiintymisensä Newcastlen paidassa kauden avausottelussa Manchester Cityä vastaan St James' Parkilla. Hän teki kausilla 2014–2016 yhteensä viisi maalia pelaamissaan 64 valioliigaottelussa. Seuraavalla kaudella hän pelasi Mestaruussarjassa 29 ottelua ilman maaleja. Kausilla 2017–2019 hän pelasi lainasopimuksilla Mestaruussarjan Nottinghamissa 54 sarjaottelua ja teki neljä maalia. Elokuussa 2020 hän siirtyi ilmaissiirrolla pysyvästi Nottinghamiin. Kaudella 2020–2021 hän pelasi 17 sarjaottelua. Seuraavalla kaudella hän pelasi jälleen 38 sarjaottelua, joissa hän teki kolme maalia, ja kolme nousukarsintaottelua, joista ensimmäisessä hän teki maalin. Kaudella 2022–2023 hän pelasi Valioliigassa 11 ottelua.

## Lähteet

## Aiheesta muualla
* http://www.safc.com/players-and-staff/first-team/jack-colback
* http://www.premierleague.com/en-gb/players/profile.career-history.html/jack-colback
Kuorasjärvi

**Kuorasjärvi** on keskikokoinen ja matalahko järvi Etelä-Pohjanmaan järvialueella Alavudella. Se kuuluu Lapuanjoen vesistöön. Se on paikkakunnan tärkeä lähivirkistyskohde.

## Lähteet

## Aiheesta muualla
* Alueen muinaisjäännösten inventointi. PDF. Mikroliitti 2006.
Jerzy Brzęczek

**Jerzy Józef Brzęczek** (s. 18. heinäkuuta 1971 Truskolasy, Puola) on puolalainen entinen jalkapalloilija joka pelasi keskikenttäpelaajana. hän on Puolan jalkapallomaajoukkueen nykyinen päävalmentaja. Hänen aloitusseuransa oli Raków Częstochowa, jota hän myös valmentanut. Pelipaikaltaan hän oli puolustaja. Hän on puolan lisäksi pelannut Itävallan ja Israelin sarjoissa. Hän on saavuttanut Puolan mestaruuden Górnik Zabrzessa 1993 ja kaksi Itävallan mestaruutta FC Tirol Innsbruckissa, vuosina 2001 ja 2002. Hänellä on myös merkittävä maajoukkuemenestys niin pelaajana kuin valmentajana.

## Maajoukkueura
Puolan jalkapallomaajoukkuetta Jerzy Brzęczek on edustanut 42 kertaa vuosina 2002 – 2009. Maaotteluissa hän on yltänyt neljästi maalintekoon, niin puolustaja kuin onkin. Hän oli maajoukkueen mukana Barcelonan olympialaisissa 1992 voittamassa hopeaa. Tällöin Espanja löi Puolan finaalissa maalein 3–2. 

## Ura seuroissa
Raków Częstochowa 1987–1988Olimpia Poznań 1988–1992Lech Poznań 1992–1993 Górnik Zabrze 1993–1995GKS Katowice 1995FC Tirol Innsbruck 1995–1998Linzer ASK 1998–1999Maccabi Haifa 1999–2000FC Tirol Innsbruck 2000–2002SK Sturm Graz 2002–2003FC Kärnten 2003–2004FC Wacker Innsbruck 2004–2007Górnik Zabrze 2007–2009Polonia Bytom 2009

## Muuta
Jerzy Brzęczek on Borussia Dortmundin oikean laitalinkin Kuba Błaszczykowskin eno ja innoittaja.

## Lähteet
Prima Industrie

**Prima Industrie S.p.A.** on italialainen pörssiyhtiö,  joka toimii ohutlevyjen työstön (**Prima Power**) ja lasertekniikan (**Prima Electro**) aloilla. Yrityksen Prima Power -ryhmään kuuluu aiemmin Jorma Lillbackan omistama Finn-Power Oy Kauhavalla.

Prima Industrie aloitti 1970-luvun lopussa, erikoistui laser-, hitsaus- ja robottitekniikkaan ja kasvoi yritysostojen avulla, kuten vuonna 2008 hankitun Finn-Powerin myötä. Vuonna 2011 konsernin ohutlevytyöstöön liittyvä toiminta päätettiin yhdistää yhteisen Prima Power -nimen alle, mutta Suomen-yhtiö toimii toistaiseksi nimellä Finn-Power Oy. (Sama nimi on yhä käytössä myös Lillbacka Powercon tuotemerkkinä.)

Prima Industrie -konsernilla on tuotantoa Italian ja Suomen lisäksi Yhdysvalloissa ja Kiinassa. Vuoden 2012 liikevaihto 349 miljoonaa euroa ja henkilöstömäärä 1&nbsp;500. Näistä Finn-Power Oy:n osuudet olivat 111 miljoonaa euroa ja 329 henkilöä.

## Finn-Power Oy
Finn-Power Oy perustettiin 1969 ja teki läpimurtonsa vuonna 1985 kehitetyllä numeerisesti ohjatulla, hydraulitoimisella levytyökeskuksella. Vuonna 1988 Lillbackan levyntyöstökoneitten valikoimaa laajennettiin ostamalla särmäyspuristimia valmistava vilppulalainen Jaromet Oy. Vuonna 1994 eriytettiin levyntyöstöteknologia (Lillbacka Oy) ja puristinteknologia (Lillbacka Powerco Oy) eri yhtiöiksi.

Vuonna 2002 Lillbacka myi levyntyöstöteknologiayrityksensä EQT Northern Europe Ltd -pääomasijoitusyhtiölle, joka myi sen vuonna 2008 edelleen italialaiselle Prima Industrie S.p.A:lle. Emoyhtiö Prima Industrie S.p.A omistaa 100 % tytäryhtiöstään Finn Power Oy. Finn Power Oy omistaa 100 % tytäryhtiöstään Finn-Power Italia Srl.

Vuonna 2018 yritys rakensi uudet toimitilat Seinäjoelle  Roveksen teollisuusalueelle.

## Katso myös
*Trumpf

## Lähteet
Whenever, Wherever

**Whenever, Wherever** on kolumbialaisen laulaja-lauluntekijä Shakiran kappale hänen uransa kolmannelta ja ensimmäiseltä englanninkieliseltä, *[[Laundry Service]]* -studioalbumiltaan. Sen julkaisi Epic Records albumin johdantosinglenä 27. elokuuta 2001. Kappaleen sanoitti ja tuotti Shakira sekä Tim Mitchell, ja joitakin kappaleen sanoja sanoitti myös Gloria Estefan. "Whenever, Wherever" on popkappale, joka sisältää elementtejä worldbeatistä ja andilaisesta musiikista. Kappaleen espanjankielinen versio "**Suerte**" (Espanjaksi: "*Onni*") kuvailee sanoituksellisesti sitä miten onnekkaasti Shakira on löytänyt romanttisen kumppaninsa.

Julkaisunsa jälkeen "Whenever, Wherever" sai pääosin positiivisia vastaanottoja musiikkikriitikoilta, jotka kehuivat sen tuotantoa. Kappaleesta tuli hänen menestyskappaleensa Yhdysvalloissa, sijoittuen Billboard Hot 100 -listan 6. sijalle. Kappaleesta tuli hänen siihen aikaan menestynein singlensä Yhdysvaltain markkinoilla, kunnes "Hips Don't Lie" päihitti tämän ennätyksen sijoituttuaan Billboard Hot 100 -listan ensimmäiselle sijalle vuonna 2006. "Whenever, Wherever" pääsi listan ensimmäiselle sijalle 29 eri valtiossa, joihin lukeutuvat myös hänen kotimaansa Kolumbia sekä suuri osa Latinalaista Amerikkaa, Eurooppaa ja Oseaniaa. Singleä myytiin yhteensä yli 8,5 miljoonaa kappaletta maailmanlaajuisesti, minkä myötä siitä tuli vuoden 2001 suurin hitti. Se on luokiteltu yhdeksi Shakiran nimikkokappaleista.

## Lähteet
Shakira (albumi)

**Shakira** on kolumbialaisen laulaja-lauluntekijä Shakiran kymmenes studioalbumi, jonka julkaisi RCA Records 21. maaliskuuta 2014. Se on hänen ensimmäinen englanninkielinen studioalbuminsa sitten vuonna 2009 julkaistun She Wolfin. Marraskuussa 2011 Shakira ilmoitti, että hän on alkanut työskentelemään uuden albuminsa parissa, jota hän työsti aina vuoteen 2014 asti. Albumi oli tarkoitus julkaista jo vuonna 2012, mutta koska Shakira tuli raskaaksi, albumin julkaisua lykättiin. Albumin teon alkuvaiheilla Shakira erosi Epic Recordsista ja hän teki myöhemmin sopimuksen Epicin tytäryhtiön, RCA Recordsin kanssa.

Pop-albumina *Shakira* sisältää risteytyksiä myös monien muiden musiikkigenrien, kuten reggaen, rockin, dancen ja countryn kanssa. Albumin sanoituksissa käydään läpi äitiyttä, romanttisten suhteiden monimutkaisuuksia, rakkauden eri vaiheita sekä henkilökohtaisen onnellisuuden etsimistä. Suuren osan albumin sisällöstä on sanoittanut Shakira yhdessä Nashrin ja Adam Messingerin kanssa, joista kaikki ovat olleet myös tuottamassa albumia.

Julkaisunsa jälkeen *Shakira* on saanut pääosin positiivisia vastaanottoja musiikkikriitikoilta, jotka kehuivat sen sanoituksellista sisältöä, kun taas jotkut olivat sitä mieltä, että Shakira yrittää "Amerikkalaistaa hänen ääntään". Kaupallisesti albumi menestyi hyvin listoilla, sillä se debytoi Yhdysvaltain Billboard 200-listan toisella sijalla, myyden ensimmäisen viikon aikana yhteensä 84 000 kopiota. Tämän myötä *Shakira*-albumista tuli laulajan parhaiten listoilla sijoittunut albumi, tosin vastineeksi siitä tuli laulajan huonoiten julkaisuviikolla myynyt albumi.

Albumin materiaalia aloitettiin julkaisemaan vuonna 2014, ensimmäisen singlen ollessa "Can't Remember to Forget You", joka julkaistiin 13. tammikuuta 2014, jolla vierailee myös barbadoslais-yhdysvaltalaisartisti Rihanna. Kappale pääsi Yhdysvaltain Billboard Hot 100 -listan 15. sijalle, sijoittuen kymmenen parhaan joukkoon esimerkiksi Espanjassa, Ranskassa, Saksassa ja Sveitsissä. "Empire" julkaistiin albumin toisena singlenä rajoitetusti lukuisissa valtioissa, jota seurasi 28. maaliskuuta 2014 julkaistu "Dare (La La La)".

Albumi debytoi Suomen virallisen listan sijalla 7. Se pysyi listalla yhteensä 21 viikkoa.

## Kappaleet

## Arvostelut
* Metacritic: 69/100
* Allmusic: 
* Billboard: 88/100
* Los Angeles Times: 
* Rolling Stone: 

## Lähteet
Thomas Rajalenius

**Thomas Rajalenius** (s. 1610-luvulla Huittinen – 23. tammikuuta 1688 Tyrvää) oli suomalainen kirkkoherra ja saarnakirjailija.

Rajaleniuksen vanhemmat olivat Huittisten Raijalan kylän Mattilan talollinen Bertil Mattsson (Perttu Matinpoika) ja Margareta Jakobsdotter (Reeta Jaakontytär). Hän pääsi ylioppilaaksi 1640 ja opiskeli sitten Turun akatemiassa.

Rajalenius toimi vuodesta 1642 alkaen opettajana Porin triviaalikoulussa ja sen jälkeen hän oli ensin Huittisten kappalaisena vuodesta 1646 ja viimeksi Tyrvään kirkkoherrana vuodesta 1665. Rajalenius oli lääninrovastina 1680–1686.

Rajalenius julkaisi vuonna 1654 suomenkielisen saarnakirjan *Muutamat christilliset saarnat* ja suomenkielisen hääsaarnan *Lyhy Hää-Saarna*. Rajalenius kirjoitti myös suomenkielisen onnittelurunon Viipurin piispan Henrik Carsteniuksen (1612–1683) teoksen *Cantio Cygnaea* vuonna 1667 painettuun suomennokseen.

Rajalenius omisti vuodesta 1649 Maurialan talon Huittisten Maurialan kylässä.

Rajalenius oli naimisissa vuodesta 1643 Katarina Klemetsdotter Mulinuksen kanssa, jonka isä oli Turun kaupungin porvari ja porvarissäädyn valtiopäivämies Klemetti Muuli. Heidän poikiaan olivat Karkun kappalainen Johan Rajalenius (k. 1686), Rauman kirkkoherran virasta 1703 erotettu Bertil Rajalenius (k. 1704) ja Tyrvään kappalaisena toiminut Tomas Rajalenius (k. 1715).

## Teoksia
* *Muutamat christilliset saarnat : jotca joca wuosi Jumalan seuracunnas saarnatan ia edespannan. Pidetyt, coconpannut ia omalla culutuxella präntättä annetut a Thoma B. Raialenio comministro Huittensi*. Präntätty Turusa Petar Hansonilda, wuona 1654
* *Lyhy hää-saarna : Iosa awioskeskyn asettaja, cuinga sihen walmistettaman, ja sijnä oldaman pitä, osotetan. ... her Simon Clemen poica Muuli Ab. Iumalan sanan palwelian Oriwedellä, rackan heimolaiseni. Hänen rackan emendens cansa ... Walbor Iosephin tyttären, häisä. Oriwedellä. sinä 13. febr. (Helmen cuusta) anno 1648. Pidetty ja coconpandu. A Thoma B. Rajalenio co[m]min. Huittensi*. Präntätty Turusa Petarj Waldin läsken tykönä, 1654

## Lähteet
*  Luettu 24.5.2014.
* SKS Biografiakeskus : Turun hiippakunnan paimenmuisto : Rajalenius, Thomas Bartholdi (K 1688)
* Rajaleniuksen elämäkertatiivistelmä Kansallisbiografiassa
Apinoiden planeetan vallankumous

**Apinoiden planeetan vallankumous** () on vuonna 2014 ensi-iltansa saanut  yhdysvaltalainen tieteiselokuva, jonka on ohjannut Matt Reeves. Elokuva on jatko-osa vuoden 2011 elokuvalle *[[Apinoiden planeetan synty]]*. Pääosissa ovat Andy Serkis, Gary Oldman, Jason Clarke ja Keri Russell.

## Näyttelijät
### Ihmiset

### Apinat

## Lähteet

## Aiheesta muualla
*
Joseph Kessel

**Joseph Kessel** (10. helmikuuta 1898 Villa Clara, Entre Ríos, Argentiina – 23. heinäkuuta 1979 Avernes, Val-d'Oise, Ranska) oli ranskalainen kirjailija ja toimittaja.

Kesselin isä Samuel Kessel oli alkujaan liettuanjuutalainen ja ammatiltaan lääkäri. Isän matkustelun vuoksi Kessel syntyi Argentiinassa mutta asui elämänsä ensimmäiset vuodet Venäjällä Orenburgissa. Perhe muutti Ranskaan 1908. Hän opiskeli Nizzassa ja Pariisissa ja toimi lentäjänä ensimmäisessä maailmansodassa. Kessel oli vuodesta 1962 Ranskan akatemian jäsen (tuoli 27).

Kessel kirjoitti useita teoksia, joista myöhemmin tehtiin elokuva. Tunnetuin elokuvista on Luis Buñuelin ohjaama *[[Päiväperho]]* (1967). Hän käänsi 1943 sisarenpoikansa Maurice Druonin kanssa Anna Marlyin "Partisaanien laulun" venäjästä ranskaksi. Laulusta tuli toisen maailmansodan aikana Vapaan Ranskan joukkojen (*Forces Françaises Libres*) tunnuslaulu.

Kessel on haudattu Cimetière du Montparnassen hautausmaalle Pariisiin.

Joseph-Kesselin palkinto (Prix Joseph Kessel) myönnetään "ranskankieliselle kirjalle, jolla on suuri kirjallinen arvo". Tuomaristossa ovat tai ovat olleet jäseninä Tahar Ben Jelloun, Michèle Kahn, Pierre Haski, Gilles Lapouge, Jean-Marie Drot, Michel Le Bris, Erik Orsenna, Patrick Rambaud, Jean-Christophe Rufin ja Olivier Weber.

## Suomennetut teokset
* *[[Ruhtinasöitä]]*. tekijän luvin suom. Uuno Kailas. Näytelmä, 1930.
* *[[Tyttö ja leijona]]*: romaani; suom. Kyllikki Clément. Gummerus, 1960.
* *[[Päiväperho (kirja)|Päiväperho]]*; suom. Sulamit Reenpää. Otava, 1972
* *[[Ratsumiehet]]* (*Les cavaliers*), lyhennelmä; Valittujen Palojen Kirjavaliot nro 12, Otava, 1978

## Lähteet

## Aiheesta muualla
*
*Joseph Kesselin isän elämäkertaa  Plaisir Litteraire
FC Admira Wacker Mödling

**FC Admira Wacker Mödling** on Ala-Itävallan teollisuusvyöhykkeeltä kotoisin oleva jalkapalloseura, joka on syntynyt fuusioiden kautta. Nykyään se pelaa Itävallan Bundesliigaa. 

Admira on perustettu Wienin eteläisessä Jedleseen kaupunginosassa vuonna 1905 kahden 1800-luvulta peräisin olevan urheiluseuran yhdistyessä. Menestystä joukkueelle alkoi tulla 1927 Mitropacupissa, ja joukkue voitti seitsemän maansa mestaruutta toiseen maailmansotaan mennessä. Vuonna 1947 voitti wieniläinen yhteistyökumppani Wacker mestaruuden. Tällöin joukkueessa pelasi lahjakas nuori Gerhard Hanappi, josta tuli pitkäaikainen maajoukkueen tähtipelaaja. Admira voitti mestaruuden jälleen 1966. Pian pääsponsori siirtyi Wienistä hieman etelään Mödlingiin, joka on seuran nykyinen kotipaikka. Admira ja Wacker fuusioituivat vuonna 1971.

Niin sanottu Bosman-tapaus varjosti seuraa vuonna 1995. Vuonna 2014 joukkue sijoittui Bundesliigassa yhdeksänneksi.

## Lähteet
Jääkiekon 3. divisioonan maailmanmestaruuskilpailut 2015

**Jääkiekon 3. divisioonan maailmanmestaruuskilpailut 2015** pelattiin huhtikuussa 2015 Turkin Izmirissä. Turnaus pelattiin seitsemän joukkueen yksinkertaisena sarjana, jonka voittaja nousi seuraavaksi kaudeksi maailmanmestaruuskilpailujen 2. divisioonan B-lohkoon. Turnauksen voitti Pohjois-Korea. Ratkaisevassa viimeisessä ottelussa se voitti Turkin jatkoajan jälkeen.

## Joukkueet
* 
* 
* 
* 
* 
* 
* 

## Ottelut

## Lähteet
*
*

### Viitteet
The Walking Dead (4. tuotantokausi)

Yhdysvaltalaisen televisiosarjan *[[The Walking Dead]]in* **neljäs tuotantokausi** alkoi Yhdysvalloissa 13. lokakuuta 2013 ja jatkui 30. maaliskuuta 2014 asti. Sarja perustuu samannimiseen sarjakuvaan. Kauden esittäminen alkoi Suomessa 20. lokakuuta 2013 ja päättyi 31. maaliskuuta 2014. Sarjaa esitettiin 16 jakson verran.

## Näyttelijät

### Päänäyttelijät

### Sivuroolit

## Jaksot
::''Katso myös Luettelo televisiosarjan The Walking Dead jaksoista

|}

## Lähteet
Lapsi 44 (elokuva)

**Lapsi 44** *(Child 44)* on 2015 ensi-iltansa saanut Daniel Espinosan ohjaama jännityselokuva. Suomessa se oli vain DVD-levityksessä. Sen pääosissa ovat Tom Hardy, Noomi Rapace, Joel Kinnaman, Gary Oldman ja Vincent Cassel. Elokuva perustuu Tom Rob Smithin romaaniin *[[Lapsi 44]]* vuodelta 2008.

## Näyttelijät

## Lähteet

## Aiheesta muualla
*
Paula-tyttö

**Paula-tyttö** oli suomalaisen kahvinvalmistaja Pauligin mainoshahmo, kansallispukuinen nainen. Hahmon esimuoto oli Pauligin kahvipurkin kyljessä ensi kerran jo vuonna 1904, jolloin Gustav Paulig aloitti kahvin paahtamisen. Hahmo nimettiin Paulaksi vuonna 1926, jolloin sen ulkonäkö vakiintui ja järjestelmällinen käyttö kahvipaketeissa alkoi. Ruskeahiuksinen tyttö on pukeutunut Sääksmäen kansallispukuun, sillä kiertäessään markkina-aluetta 1800-luvun lopulla Gustav Paulig oli tavannut Sääksmäen Visavuoressa kansallisasuun pukeutuneen talontyttären ja ihastunut asuun. Tämä muisto oli hänellä mielessä, kun mainokseen valittiin asua, ja jälleen, kun elävää Paula-tyttöä etsittiin ensi kerran vuonna 1950.

Vuodesta 1950 alkaen Paulig valitsi muutaman vuoden väliajoin oikean ”Paula-tytön”, jota käytettiin yhtiön mannekiinina, tuote-esittelijänä ja mainoshahmona eri tiedotusvälineissä. Ajatuksen keksi yhtiön johtaja Henrik Paulig, ja esikuvana lienee ollut yhdysvaltalaisen General Mills -yhtiön piirroshahmo Betty Crocker. Ensimmäinen suomalainen Paula-tyttö oli Sinikka Kekki, joka valittiin 738 ehdokkaan joukosta. Paula-tytön kuvalla myytiin myös Paula-merkkistä kahvia. Vuonna 2013 valittiin järjestyksessä 18. Paula-tyttö.

Vuonna 2014 Paula-tytön tyyliä ryhdyttiin päivittämään, ja kansallispuku jäi juhlakäyttöön. Vuoden 2019 alussa Paulig kertoi korvaavansa Paula-tytön ”brändilähettiläällä”, ja tehtävää voi hakea kuka tahansa sukupuolesta ja hiusten väristä riippumatta.
## Luettelo Paula-tytöistä

## Lähteet
Sekoitussäiliöreaktori

**Sekoitussäiliöreaktori**, josta usein käytetään lyhennettä **CSTR** () on eräs jatkuvatoimisten kemiallisten reaktorien ideaalireaktorimalleista. Sekoitussäiliöreaktori on säiliömäinen reaktori, joka poikkeaa panosreaktorista siten, että stationääritilassa reaktoriin sekä syötetään lähtöaineita että poistetaan tuotetta samanaikaisesti.

## Periaate ja käyttö
Sekoitussäiliöreaktoreissa oletetaan olevan ideaalisen täydellinen sekoitus koko reaktiotilavuuden osalta. Missään kohti reaktiota ei siis ole konsentraatio- tai lämpötilagradientteja. Tällöin kemiallisen reaktion yhteydessä reaktoriin kertyvä ainemäärä dN/dt on ainetaseen perusteella
: \frac{dN_i}{dt} = F_{o} - F_i + V \cdot r_i ,
missä Fo on virtaus reaktorista ulos, Fi on virtaus reaktorin sisään, V on reaktorin tilavuus ja r on reaktiolle ominainen reaktionopeus.

Stationääritilassa eli tilassa joka pysyy vakiona ajasta riippumatta reaktoriin kertyvä ainemäärä on nolla. Tällöin ideaalisesti toimivan sekoitussäiliöreaktorin tilavuus on V= \frac{F_o-F_i}{-r_i}

Sekoitussäiliöreaktoreita käytetään reaktioissa, jotka vaativat voimakasta sekoitusta. Reaktoria käytetään erityisesti nestefaasissa tapahtuvissa reaktioissa, mutta lähtöaineet voivat olla myös kahdessa eri faasissa esimerkiksi neste ja kaasu. Sekoitussäiliöreaktoreita käytetään muun muassa liuospolymeroinneissa ja useiden bulkki- ja hienokemikaalien tuotannossa. Mikäli reaktio on hidas voidaan käyttää myös useita reaktoreita sarjassa. Sekoitussäiliöreaktorien etuna ovat helppo lämmönsiirto, helposti toistettavat prosessit, jotka johtavat yhtenäiseen laatuun eri tuotantoerien välillä ja alhaiset käyttökustannukset. Huonoja puolia esimerkiksi putkivirtausreaktoriin nähden ovat alhaisemmat konversiot ja saannot johtuen siitä, että tuotteen mukana reaktorista poistuu aina myös lähtöainetta, edellisen prosessin lopettaminen ja uuden tuotteen valmistamisen aloitus on hidasta ja reaktorilla on suhteellisen korkeat investointikustannukset.

## Lähteet
The Journey

**The Journey** on yhdysvaltalaisen kantrilaulaja Jamie Lynn Spearsin debyyttialbumi, joka julkaistiin vuonna 2014.

## Kappaleet

## Lähteet

http://rnbxclusive.se/2014/05/jamie-lynn-spears-journey-album/